Mapa Web	Accedir	Territori Mobilitat Medi ambient Inici Perfil de contractant On vols anar? Parcs Platges Reciclem Campanyes ParcsActivitats parcsParc Natural de CollserolaPlatgesHabitatgeEstudis TerritorialsProjectes RealitzatsTerritori i poblacióSIGQMATresoreriaPAMMU 2012 - 2015
MMAMB » Parcs
ParcsXARXA DE PARCS METROPOLITANS
La xarxa de parcs és avui un conjunt d’espais públics de referència ciutadana, que completa el cinturó verd de les ciutats de manera propera i quotidiana, i juga un important paper entre les petites places i jardins urbans i els grans sistemes naturals. Són indrets de gran vàlua tant pels seus valors naturals, ambientals i paisatgístics, com per la seva important funció social.Des dels seus inicis, durant els anys 70 del segle XX, la xarxa no ha parat de créixer. Actualment la formen 34 parcs, repartits en 26 municipis, amb una superfície total de 193,5 ha. En funció del seu origen i la seva situació es pot parlar de tres tipologies bàsiques de parcs: parcs integrats als nuclis urbans, parcs associats a zones forestals i jardins històrics.Pots accedir a la informació dels parcs des del següent mapa:
Situació dels parcs metropolitans
El Servei de Promoció i Conservació de l’Espai Públic de l'Àrea Metropolitana s’ocupa de la gestió del patrimoni verd, que forma la xarxa de parcs metropolitans. Aquests espais, alhora de lleure i apropament a la natura, tenen característiques molts diferents i necessiten estar equipats i mantinguts amb bons nivells de qualitat i disposar d’elements divulgatius, lúdics i culturals adequats a les seves característiques.EL MODEL DE GESTIÓ DEL MANTENIMENTA partir d’un conveni signat amb els ajuntaments, l'Àrea Metropolitana s’ocupa del manteniment integral dels parcs, que inclou la vegetació, el mobiliari, les instal•lacions d’aigua i llum, els paviments i els elements construïts. També es duen a terme petites obres de millora. La gestió dels parcs es porta a terme sota la direcció dels tècnics de l’Àrea Metropolitana, en coordinació amb els tècnics municipals. Els parcs estan agrupats en tres sectors de manteniment en funció de les seves característiques i localització: el sector Llobregat, el sector Besòs i el sector espais singulars. El manteniment es realitza per mitjà d’un contracte públic amb empreses especialitzades i s’organitza en tres branques principals:- Manteniment preventiu i conductiu inclou les feines periòdiques i planificades, incloses en el pla anual de treball i en els corresponents plans mensuals: neteja, sega de gespa, podes i retalls d’arbusts, repintat d’elements de mobiliari, control d’instal•lacions d’aigua, llum i drenatge, etc.- Manteniment correctiu comprèn les actuacions resultants d’incidències imprevistes: reparacions i restitucions per vandalisme, correcció de destrosses causades per temporals, etc.- Actuacions de millora fan referència a les obres que responen a la voluntat de millora del parc, més enllà del manteniment estricte: renovació i ampliació del mobiliari, dels equipaments i de les instal•lacions, replantacions, etc. L'Àrea Metropolitana ha desenvolupat un model de control de qualitat, que permet una valoració objectiva de la qualitat del manteniment de l’espai públic (certificació ISO 9001). La seva aplicació ha obert una via de comunicació fluïda i àgil entre els diferents agents implicats (l'Àrea Metropolitana, els tècnics municipals i les empreses adjudicatàries). Tot plegat ha confluït en l’obtenció d’un nivell de qualitat satisfactori per als parcs metropolitans i en la gestió eficient dels recursos econòmics invertits en el manteniment.
Se segueixen criteris de sostenibilitat en diferents àmbits del manteniment (certificació ISO 14001). En jardineria s’utilitzen espècies vegetals de baix consum hídric i amb els mínims requeriments de tractaments fitosanitaris. En molts parcs s’han introduït els prats naturals en lloc de les gespes. Es potencia al màxim l’eficiència del reg mitjançant la seva automatització, l’adaptació dels horaris als canvis meteorològics i l’optimització dels emissors. Alguns parcs es reguen aprofitant les aigües del subsòl. S'aprofiten i es trituren les restes vegetals per a fer encoixinats dels parterres. Així es redueix el consum d'aigua, s'aporten nutrients i es millora el substrat.Els arbres i arbusts singulars per les seves dimensions, història, raresa botànica o qualitats estètiques mereixen una protecció especial que asseguri la seva conservació. Des de l’any 2000, el Servei ha dut a terme actuacions d’ inventari, estudis tècnics i gestió diferenciada, promoció de declaracions de protecció i divulgació dels seus valors. Igualment es té una consideració especial pels jardins històrics, indrets valuosos i fràgils i creacions úniques, que formen part de la història de pobles i ciutats. Es realitzen estudis de recerca per tal que les intervencions a fer no en desvirtuïn el caràcter. Actualment hi ha set jardins històrics que formen part de la xarxa de parcs: La Molinada, Can Vidalet, Torreblanca, Can Mercader, Can Solei-Ca l’Arnús i el Jardí Botànic Històric. Des de l'any 2000, l'Àrea Metropolitana gestiona el manteniment del Jardí Botànic de Barcelona amb l'objectiu principal de convertir-lo en model i referent de la xarxa de parcs metropolitans. En aquest sentit, s'experimenta amb noves tecnologies aplicades al manteniment de parcs i en la recerca de plantes caracteritzades per la seva adaptació a una jardineria mediterrània de caràcter sostenible. A més de la gestió dels parcs metropolitans l’Àrea Metropolitana, en col•laboració amb la Generalitat de Catalunya, continua desenvolupant plans d’ocupació. En els darrers anys, aquests plans han permès contractar més de 500 persones aturades les quals, durant 6 mesos, han rebut formació ocupacional i han desenvolupat un treball important d’adequació i millora d’espais periurbans, forestals i naturals situats als municipis metropolitans. Finalitzat el Pla d’Ocupació, la inserció laboral dels treballadors contractats se situa al voltant del 70%. L’any 2011 s’ha potenciat la contractació de persones aturades mitjançant el desenvolupament de dos plans d’ocupació, amb un total de 180 treballadors.APROXIMACIÓ ALS USUARIS I DIVULGACIÓEls parcs de l’Àrea Metropolitana són espais de trobada i de relació, de lleure i de tranquil.litat, de natura propera i amable. Amb ells, els nostres pobles i ciutats esdevenen més habitables. Donar-los a conèixer, fomentar-ne el respecte i l’estima i promoure comportaments cívics són objectius fonamentals de l'Àrea Metropolitana. A tal fi es duen a terme les següents accions:Enquestes d’opinió. Des de la primavera del 2001 es fan enquestes als usuaris dels parcs per conèixer el grau de satisfacció del manteniment realitzat i alhora saber característiques i comportaments de les persones que visiten els parcs per milorar el seu disseny i el seus equipaments. Publicacions. Es disposa de les següents col•leccions pròpies:- Guies del parcs metropolitans, iniciada l’any 1995 (27 de publicades).- Fitxes d’arbres i arbusts singulars, iniciada l’any 2000 (30 de publicades). - CD interactiu de la Xarxa de Parcs i les Platges Metropolitanes.- Itinerari botànic del parc de Torreblanca, elaborat l'any 2012.- Dossier educatiu del parc de Torreblanca, adreçat als centres escolars, elaborat l'any 2012.Aquestes publicacions informen de les característiques i valors dels parcs metropolitans i dels exemplars vegetals més notables que hi viuen. ACTIVITATS ALS PARCSEls ajuntaments i l'Àrea Metropolitana organitzen conjuntament una variada oferta d'activitats, visites guiades i tallers que es desenvolupen durant tot l'any, entre les quals cal destacar: - Cicle de visites guiades i tallers als parcs, rius i platges metropolitanes, organitzat amb el Museu de Ciències Naturals de Barcelona i l'AMB.- Programes anuals d'activitats organitzades anualment pels parcs: Parc de la Torreblanca de Sant Feliu de Llobregat, Sant Joan Despí i Sant Just Desvern, Parc de les Aigües de Montcada i Reixac, Parc Nou del Prat de Llobregat, Parc de Can Solei i de Ca l'Arnús de Badalona, Parc dels Pinetons de Ripollet Parc de Can Vidalet d'Esplugues de Llobregat Parc de la Molinada de Pallejà Parc de Can Mercader de Cornellà de Llobregat- Planta't al Botànic, a la primavera i a la tardor s'organitza una jornada amb una variada oferta d'activitats divulgatives, culturals i recreatives per descobrir el Jardí Botànic de Barcelona com a equipament d'oci, gaudir, paisatgístic, investigació i educació científica.
A més, els parcs son un marc immillorable per acollir nombroses i variades activitats i celebracions obertes a tothom, realitzades a l'aire lliure. En citem algunes entre les més populars: - Fira de la Puríssima al parc de la Muntanyeta, - Festa del Roser al parc de la Torreblanca, - Pessebre vivent al Parc Nou i al parc de la Fontsanta, - Fira de Nadal al parc del Tramvia, - Aplec sardanista al parc de Bellvitge.
Si el vols obtenir contacta amb: ambinfo@amb.cat
Navegador: Mozilla/5.0 (iPad; CPU OS 6_0_1 like Mac OS X) AppleWebKit/536.26 (KHTML, like Gecko) CriOS/26.0.1410.53 Mobile/10A523 Safari/8536.25